Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Raquel Garbayo Berdonces andreak aurkezturiko galdera, Kultur Eskubideei buruzko Legeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Raquel Garbayo Berdoncesek, Legebiltzarreko Erregelamenduko 194. artikuluan ezarritakoaren babesean, honako galdera hau aurkeztu du, Kultura eta Kiroleko kontseilariak idatziz erantzun dezan:

– Kultur Eskubideen Legea dela-eta egiteke zer dagoen, kontseilariak 2023ko urtarrilaren 31ko Kultura eta Kirol Batzordean aipatutako kontuan hartuta.

Iruñean, 2023ko otsailaren 1ean

Foru parlamentaria: Raquel Garbayo Berdonces